钦定古今图书集成/历象汇编/岁功典/第078卷 > 大有〈九日〉 潘希白
## 钦定古今图书集成/历象汇编/岁功典/第078卷 > 大有〈九日〉 潘希白

戏马台前，采花篱下，问岁华、还是重九。恰归来，南山
翠色依旧。帘栊昨夜听风雨，都不是、登临时候。一片
宋玉情怀，十分卫郎清瘦。　红萸佩、空对酒。砧杵动
微寒，暗欺罗袖。秋色无多，早是败荷衰柳。强整帽檐
攲侧，曾经向、天涯搔首。几回忆、故圜莼鲈，霜前雁后。